Մենք գրականության նոր տիեզերագոյացում ենք հորինել, ես ու Բորիսը: Դա նոր Աստվածաշունչ է լինելու` Վերջին գիրքը: Բոլոր նրանք, ովքեր ասելիք ունեն, գրքի էջերում իրենց խոսքը կասեն` անանուն: Մենք կքամենք դարը: Մեզնից հետո ոչ մի գիրք չի լինի, առնվազն մի սերունդ: Մինչև օրս խարխափում էինք խավարում, և միայն բնազդն էր մեզ առաջնորդ: Իսկ հիմա մի անոթ կունենանք, որի մեջ կլցնենք կենարար հեղուկը, ռումբ, որը կպայթեցնի աշխարհը, երբ նետենք: